**Քրիս Ալեքսանդր** (անգլ.՝ Cris Alexander, հունվարի 14, 1920(1920-01-14), Թալսա - մարտի 7, 2012(2012-03-07), Սարատոգա Սփրինգս, Սարատոգա շրջան, Նյու Յորք, ԱՄՆ), ամերիկացի դերասան, երգիչ, պարող, դիզայներ և լուսանկարիչ։

Կենսագրություն
--------------

Քրիս Ալեքսանդրը ծնվել է Օկլահոմա Թալսա քաղաքում, 1920 թվականին։ Դեռահաս տարիքում օգտագործել է Քրիստոֆեր անունը։

Հաճախել է Օկլահոմայի համալսարան, որպես ռադիոհաղորդավար աշխատել է Օկլահոմա Սիթիում։ 1938 թվականին նա տեղափոխվել է Նյու Յորք՝ սովորելու Ֆեյգինի դրամատիկական արվեստի դպրոցում։

Գործունեություն
---------------

Քրիս Ալեքսանդրը 1944 թվականին նկարահանվել Լեոնարդ Բերնսթայնի «Քաղաքում» ֆիլմում, որտեղ նա մարմնավորել է Չիպի՝ միամիտ նավաստու դերը։ Նենսի Ուոքերի հետ զուգերգով Քրիս Ալեքսանդրը կատարել է «Come Up to My Place» երգը։ 1946 թվականին նա վերադարձել է Բրոդվեյ և նկարահանվել «Ներկայիս ծիծաղ» ֆիլմում։ Ֆիլմում նա մարմնավորել է Քլիֆթոն Ուեբի դերը։

1953 թվականին Քրիս Ալեքսանդրը նկարահանվել է «Հրաշալի քաղաք» մյուզիքլում։ Նա մարմնավորել է դեղատան մենեջեր Ֆրենկ Լիպենկոտին՝ կատարելով «Conversation Piece» կատակերգական երգը։ Նրա հաջորդ դերը եղել է «Մամե» մյուզիքլում, որտեղ նա խաղացել է խանութի մենեջեր պարոն Լումիսի դերում։ Նույն դերը նա կրկնել է 1958 թվականին նկարահանված «Մորաքույր Մամե» ֆիլմի տարբերակում։

Քրիս Ալեքսանդրի վերջին դերասանական դերը եղել է Լենֆորդ Ուիլսոնի 1966 թվականին բեմադրած «Լեդի Բրայթի խելագարությունը» պիեսում։ Դերասանական կարիերայի ավարտից հետո նա զբաղվել է թատերական գործունեյությամբ։ 1970 թվականին Ռիչարդ Չարլզ Ռոջերսի «Երկու-երկու» ներկայացման համար նա ստեղծել է պրոյեկցիոն սլայդներ։

Լուսանկարներ
------------

Դերասանուհի Էթել Մերմանի լուսանկարը, հեղինակ՝ Քրիս Ալեքսանդր, 1956 թվական
Քրիս Ալեքսանդրը նաև լուսանկարչի կարիերա է ունեցել։ 1930-ականների վերջին նա տեղափոխվել է Նյու Յորք և բացել լուսանկարչական ստուդիա։ Նա լուսանկարել է հայտնի մարդկանց, որոնցից շատերը եղել են նրա ընկերները։ Եղել է Էնդի Ուորհոլի հիմնադրած «Interview» ամսագրի պաշտոնական և գլխավոր լուսանկարիչը և Նյու Յորքի քաղաքային բալետի պաշտոնական լուսանկարիչը։

Նա հարյուրավոր բնօրինակ և փոփոխված լուսանկարներ է ներառել Պատրիկ Դենիսի երկու ամենավաճառվող գրքերում։ Քրիս Ալեքսանդրը գրել է «Իմ երեսուն օրը Սպիտակ տանը» վեպի առաջաբանը։

Անձնական կյանք
--------------

1940-ականներին Քրիս Ալեքսանդրը կապվել է Նյու Յորքի բալետի պարող Շոն Օ'Բրայենի հետ, նրանց հարաբերությունները տևել են մոտ 60 տարի։ Զույգը 1993 թվականին մեկնել է Նյու Յորք նահանգի հյուսիս և ամուսնացել 2011 թվականին, երբ Նյու Յորք նահանգում օրինականացվել է միասեռականների ամուսնությունը։

Քրիս Ալեքսանդրը մահացել է 2012 թվականի մարտի 7-ին

Ծանոթագրություններ
------------------

1. 1 2 3 4  Internet Broadway Database — 2000.
2. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
3. 1 2  Obituary of American actor and photographer Cris Alexander — Legacy.com.
4. ↑  «Cris Alexander, Actor and Photographer, Dies at 92».
5. ↑  Крис Александр

Արտաքին հղումներ
----------------

* Քրիս Ալեքսանդր Internet Movie Database կայքում
* Cris Alexander at the International Center of Photography
* Obituary

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քրիս Ալեքսանդր» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Broadway Database · Internet Movie Database |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNF: 14148913g · GND: 134635450 · ISNI: 0000000109674835 · LCCN: n86140018 · NUKAT: n2008121260 · SUDOC: 159754844 · VIAF: 43330636 · ULAN: 500353633 · WorldCat VIAF: 43330636 |

 |

 |